MUNICIPIULUI CRAIOVA

CONSILIUL LOCAL AL MUNICIPIULUI CRAIOVA



        HOTĂRÂREA NR.171
privind modificarea Hotărârii Consiliului Local al Municipiului Craiova nr.63/2016 referitoare la  rectificarea bugetului de venituri şi cheltuieli al municipiului Craiova, pe anul 2016
 
Consiliul Local al Municipiului Craiova, întrunit în şedinţa ordinară din data de  28.04. 2016;

Având în vedere raportul nr.71394/2016 întocmit de Direcţia Investiţii, Achiziţii şi Licitaţii prin care se propune modificarea Hotărârii Consiliului Local al Municipiului Craiova nr. 63/2016 referitoare la  rectificarea bugetului de venituri şi cheltuieli al municipiului Craiova, pe anul 2016. 

În conformitate cu prevederile art. 44 alin. 1 din Legea nr.273/2006 privind finanţele publice locale, modificată şi completată şi Hotărârii de  Guvern nr.28/2008, modificată şi completată, referitoare la aprobarea conţinutului cadru al documentaţiei tehnico-economice aferente investiţiilor publice, precum şi a structurii şi a metodologiei de elaborare a devizului general pentru obiective de investiţii şi lucrări de intervenţii;
 
 În temeiul art.36 alin.2 lit.b coroborat cu alin.4 lit.d, art.45 alin.2 lit.e, art.61 alin.2  şi art.115, alin.1, lit.b din Legea nr.215/2001, republicată, privind administraţia publică locală; 

HOTĂRĂŞTE:

Art.1. Se aprobă modificarea anexei 6 la Hotărârea Consiliului Local al Municipiului Craiova nr.63/2016, cu privire la capitolul 84.02, prin completarea denumirii obiectivului de investiţii din „Reabilitare strada Coşuna şi modernizare străzi:Eliza Opran, Crinului şi Aleea I, II, III, Poienii şi alee, Alecu Russo, Codlea, Gîrleşti, Razelm, Izvorul Rece, Maria Rosetti, Aleea IV Şimnic(PT+ex.)”, în „Reabilitare „strada Coşuna şi DE523” şi modernizare străzi:Eliza Opran, Crinului şi Aleea I, II, III, Poienii şi alee, Alecu Russo, Codlea, Gîrleşti, Razelm, Izvorul Rece, Maria Rosetti, Aleea IV Şimnic(PT+ex.)”.

Art.2. Primarul Municipiului Craiova prin aparatul de specialitate: Serviciul Administraţie Publică Locală, Direcţia Economico-Financiară şi Direcţia Investiţii, Achiziţii şi Licitaţii vor aduce la îndeplinire prevederile prezentei hotărâri.

